CELEX: 62008CA0303
Language: et
Date: 2010-12-22 00:00:00
Title: Kohtuasi C-303/08: Euroopa Kohtu (esimene koda) 22. detsembri 2010 . aasta otsus (Bundesverwaltungsgericht'i (Saksamaa) eelotsusetaotlus) — Land Baden-Württemberg versus Metin Bozkurt (EMÜ-Türgi assotsiatsioonileping — Perekonna taasühinemine — Assotsiatsiooninõukogu otsuse nr 1/80 artikli 7 esimene lõik — Türgi päritolu töötaja abikaasa, kes on elanud temaga koos enam kui viis aastat — Elamisõiguse säilimine pärast lahutust — Asjaomase isiku süüdimõistmine vägivalla kasutamise eest endise abikaasa suhtes — Õiguste kuritarvitamine)

19.2.2011   
            
            
               ET
            
            
               Euroopa Liidu Teataja
            
            
               C 55/2
            
         Euroopa Kohtu (esimene koda) 22. detsembri 2010. aasta otsus (Bundesverwaltungsgericht'i (Saksamaa) eelotsusetaotlus) — Land Baden-Württemberg versus Metin Bozkurt
   (Kohtuasi C-303/08) (1)
   
   (EMÜ-Türgi assotsiatsioonileping - Perekonna taasühinemine - Assotsiatsiooninõukogu otsuse nr 1/80 artikli 7 esimene lõik - Türgi päritolu töötaja abikaasa, kes on elanud temaga koos enam kui viis aastat - Elamisõiguse säilimine pärast lahutust - Asjaomase isiku süüdimõistmine vägivalla kasutamise eest endise abikaasa suhtes - Õiguste kuritarvitamine)
   2011/C 55/02
   Kohtumenetluse keel: saksa
   
      Eelotsusetaotluse esitanud kohus
   
   Bundesverwaltungsgericht
   
      Põhikohtuasja pooled
   
   
      Hageja: Land Baden-Württemberg
   
      Kostja: Metin Bozkurt
   
      Menetlusest võttis osa: Vertreter des Bundesinteresses beim Bundesverwaltungsgericht
   
      Ese
   
   Eelotsusetaotlus — Bundesverwaltungsgericht (Saksamaa) — Euroopa Majandusühenduse ja Türgi assotsiatsiooninõukogu 19. septembri 1980. aasta otsuse nr 1/80 assotsiatsiooni arengu kohta artikli 7 esimese lõigu teise taande tõlgendamine — Türgi kodaniku riigis elamise õigus, mille ta sai liikmesriigi seaduslikul tööturul töötava Türgi päritolu töötaja perekonnaliikmena — Riigis elamise õiguse säilimine lahutuse korral, kui enne seda tekitatakse kehavigastusi endisele abikaasale, mille eest karistati kriminaalkorras
   
      Resolutsioon
   
   
               1.
            
            
               Euroopa Majandusühenduse ja Türgi vahelise lepinguga loodud assotsiatsiooni nõukogu 19. septembri 1980. aasta otsuse nr 1/80 assotsiatsiooni arengu kohta artikli 7 esimest lõiku tuleb tõlgendada selliselt, et niisugune Türgi kodanik nagu põhikohtuasja kaebaja, kes sai liikmesriigi tööturul seaduslikult töötava Türgi päritolu töötaja perekonnaliikmena ning tulenevalt asjaolust, et ta elas vähemalt viis aastat katkematult oma abikaasa juures, nimetatud sätte teise taande alusel antava õigusliku seisundiga seotud õigused, ei kaota neid õigusi, kui ta lahutab oma abielu kuupäeval, mis on hilisem kui nende õiguste omandamise kuupäev.
            
         
               2.
            
            
               Asjaolu, et niisugune Türgi kodanik nagu põhikohtuasja kaebaja tugineb õigusele, mille ta on otsuse nr 1/80 artikli 7 esimese lõigu alusel seaduslikult omandanud, ei kujuta endast õiguse kuritarvitamist isegi siis, kui asjaomane isik pani oma endise abikaasa suhtes, kelle kaudu ta selle õiguse omandas, hiljem toime raske kuriteo, mille eest ta ka süüdi mõisteti.
               Seevastu ei ole sama otsuse artikli 14 lõikega 1 vastuolus, kui Türgi kodanik, kes on kuriteo toimepanemises süüdi mõistetud, otsustatakse välja saata, kuna tema käitumine kujutab endast olemasolevat, reaalset ja piisavalt tõsist ohtu, mis mõjutab mõnd ühiskonna põhihuvi. Siseriikliku kohtu ülesanne on hinnata, kas põhikohtuasjas on tegemist sellise juhtumiga.
            
         
      (1)  ELT C 247, 27.9.2008.